**ДО**

**МИНИСТЪР ПРЕДСДАТЕЛЯ НА РЕПУБЛИКА БЪЛГАРИЯ**

**МИНИСТЪРА НА ФИНАНСИТЕ**

**МИНИСТЪРА НА ПРАВОСЪДИЕТО**

**ПОКАНА**

от Николай Хаджигенов в качеството му на гражданин и данъкоплатец със съдебен адрес: гр. София, ул. „Лавеле №11“, ет.2, ап.4, nikolay@hadjigenov.com, тел.088/8844566;

С настоящото, Ви уведомявам за следното:

1. Към настоящият момент българската държава е осъждана многократно за действията на Цветан Цветанов в качеството му на министър на вътрешните работи, като към момента присъдените суми са в размер на 203 000 (двеста и три хиляди)евро, а сумите са изплатени за сметка на данъкоплатците.
2. В българското законодателство е налице легална правна възможност, платените обезщетения да бъдат претендирани по съдебен ред от Цветан Цветанов, чиито вредоносни действия са изрично и подробно изброени във всяко едно от решенията на съда в Страсбург.

Предвид горното Ви поканвам в седмодневен срок, считано от датата на настоящата покана да заведете съответните регресни искове.

Уведомявам Ви, че при неизпълнение в указаният срок ще се възползвам от правото да защитя правата си на данъкоплатец по надлежния ред и с всички законни средства, а именно чрез завеждане на граждански иск за вреди срещу правителството и физическите лица допринесли за вредоносния резултат.

Уведомявам Ви, че бездействието представлява длъжностно престъпление и престъпление срещу стопанството, а наказателната отговорност е лична.

София Николай Хаджигенов

06.12.2017г.